### 12.    Beslutning om at igangsætte planlægning for del af erhvervsområde, [adresse]

**Åbent**

Sagsnr.: 326-2018-11553       J.nr.: 01.02.05           Dokumentnr.:
326-2018-121510

**Sagstype**

Beslutning.

**Resume og sagens baggrund**

Novo Nordisk anmoder om, at Kalundborg Kommune i samarbejde
med virksomheden og tilknyttet rådgiver tilvejebringer kommuneplantillæg og
lokalplan for en del af området [adresse] øst, der giver virksomheden mulighed
for at udvide nord for jernbanen. Den nye del af Novo Nordisk-sitet skal
indeholde muligheder for at opføre kontor-, laboratoriums-, og produktionsfaciliteter.
Claus Dam skal foreligge til april 2019.

**Indstillinger**

Chefen for Plan, Byg og Miljø indstiller, at der udarbejdes
et forslag til kommuneplantillæg og lokalplan for en del af erhvervsområdet,
[adresse] øst.

**Behandling**

Teknik- og Miljøudvalget.

**Sagsfremstilling**

Planområdet ligger i umiddelbar tilknytning til
virksomhedens nuværende site. Lokalplanområdet omfatter ca. 20 ha på matr. nr.
1bh og del af matr. nr. 18a [adresse], [adresse]. Lokalplanens
arbejdstitel er "[adresse]". En foreløbig afgrænsning og
disponering af området fremgår af bilag 1.

Målet er at udarbejde en robust og fremtidssikret
planlægning for området i et tværfagligt samarbejde mellem Novo Nordisk,
rådgiver og Kalundborg Kommune, og ved løbende at inddrage relevante
myndigheder og interessenter.

*Afsæt i kommuneplanen - kommuneplantillæg*

Området ligger i hhv. byzone og
landzone, i tilknytning til [adresse] og som en del af [adresse].
Området er i kommuneplanen udlagt til Erhvervsområde ([adresse]).

Om anvendelsen fremgår: *Lettere
erhverv herunder serviceerhverv, lettere industri-, værksteds-, håndværks-,
lager- og transportvirksomhed med tilhørende administration.*

Om bebyggelsesforhold fremgår: *Maks.
bygningshøjde er 8.5 m. Mulighed for større højde jf. de generelle
rammebestemmelser, dog ikke inden for 300 m fra [adresse].*

Om miljøforhold fremgår: *Virksomheder
i miljøklasse 1-4. Der kan eventuelt være højere miljøklasser i den østlige del
af rammeområdet ved nærmere vurdering i forbindelse med lokalplanlægning.*

Rammeområde og -bestemmelser er
vist på bilag 2.

Det ansøgte er ikke i overensstemmelse med kommuneplanen i
forhold til bygningshøjder og muligheden for at etablere produktion og
laboratorier i op til miljøklasse 7. Derfor udarbejdes kommuneplantillæg
parallelt med en lokalplan. Administrationen vurderer ikke, at tillægget
forudsætter indkaldelse af ideer og forslag, da området allerede er udlagt til
erhvervsområde.

*Lokalplan*

En del af området er omfattet af Lokalplan 57-1 (1980). Den
ønskede fremtidige anvendelse har imidlertid et omfang og en karakter, som
administrationen vurderer, er lokalplanpligtig, og ikke kan rummes inden for
den eksisterende lokalplan.

Formålet med lokalplanen er at fastlægge nærmere
bestemmelser for disponering af området, bl.a. med afsæt i intentionerne
beskrevet i helhedsplanen for [adresse]. Desuden er det formålet at
overføre den østlige del af området fra landzone til byzone.

*Emner i lokalplanarbejdet*

Administrationen anser følgende emner som særlige
fokusområder i lokalplanarbejdet:

*Disponering og bebyggelsens fremtræden*

Der vil være et særligt fokus på at respektere intentionerne
i helhedsplanen for Stejlhøjkilen og styrke ankomsten til Kalundborg by. Det
påtænkes at arbejde med nogle overordnede principper for disponering af
bebyggelsen, der varetager de overordnede hensyn landskabet, sikrer visuelle
sigtelinjer mod [adresse] og respekterer det kuperede terræn, men samtidig
giver rum for en vis fleksibilitet i bebyggelsen og dens udformning.
Eksempelvis kan der arbejdes med en relativ stor tæthed i byggefelter, der
herved giver mulighed for en større kvalitet i fællesarealer. Der tænkes i to
primære byggefelter, hhv. mod øst og vest, hvor bebyggelsen er lavest mod øst.
De indledende overvejelser om disponering og bygningsvolumener danner afsæt for
visualiseringer og efterfølgende dialog, bl.a. med [adresse]..

*Vejadgang og trafikhåndtering*

Lokalplanen skal sikre, at der er vejadgang til området samt
fastlægge den interne vejstruktur. Parallelt med lokalplanarbejdet arbejdes der
på at finde hensigtsmæssige løsninger for adgangen til/vejtilslutningen fra det
overordnede vejnet til erhvervsområdet. Det er ikke givet, at dette kan
afklares inden for lokalplanens tidshorisont. Det kan bemærkes, at
Vejdirektoratet på teknikerniveau har tilkendegivet, at Direktoratet på det
foreliggende grundlag ikke kan acceptere et fjerde ben i rundkørslen ved
[adresse] eller en vejadgang fra [adresse]. Direktoratet foreslår, at
kommunen arbejder med en løsning, hvor der skabes nye og bedre adgangsforhold
ved at ændre eksisterende vejadgange fra kommunale veje.

Følgende forhold indgår i drøftelserne:

· Mulighed for at forbinde til [adresse] over jernbanen

· Adskille bløde trafikanter fra biltrafikken

· Sikre den offentlige vejføring gennem [adresse] og adskille
arbejdskørsel til virksomheden.

*Friarealer*

For at sikre et grønt og attraktivt erhvervsområde arbejdes
der med forskellige greb, som skal bidrage til så vidt muligt at følge
intentionerne i helhedsplanen for [adresse].

Helhedsplanen har et særligt sigte i forhold til at skabe
naturarealer med afsæt i tanken om "vild med vilje", dvs. at
helhedsplanen også indtænker nye former for driftsmæssige samarbejder, hvilket
kan udfordres af en nødvendig hegning. Derfor overvejes at tænke i former for
"erstatningsarealer", hvor dette kan løses uden for hegnet - og samtidig
skabe en større helhed og kvalitet i fællesarealerne. Som udgangspunkt ønsker
virksomheden at håndtere/forsinke regnvand på egen grund under terræn, og
derfor kan blå elementer fx indgå på anden vis i området.

Bløde trafikanter kan ledes på tværs af sitet langs en grøn
kile, som bevæger sig mellem bakker, grønne arealer og bebyggelse. Kilen er med
til at sikre, at bløde trafikanter og kørende adskilles, og for at tilbyde en
attraktiv alternativ til ankomst med bil. Kilen forbindes til de to hovedporte,
overgang ved jernbanen og den nye Station Øst.

*Miljøvurdering og VVM*

Kommuneplantillæg og lokalplan er omfattet af bekendtgørelse
af lov om miljøvurdering af planer og programmer og konkrete projekter (VVM).
Der skal gennemføres en screening for miljøvurdering.

Miljøstyrelsen er myndighed for så vidt angår miljøvurdering
af det konkrete projekt (VVM), og denne proces følger særskilt.

*Varmeprojekt*

Der skal udarbejdes et varmeprojektforslag efter
varmelovgivningen, når området bebygges.

**Økonomiske konsekvenser**

Ingen.

**Teknik- og Miljøudvalgets møde
den 9. august 2018:**

Godkendt. Øjvind Friis (Ø) ønskede sagen oversendt
til Kommunalbestyrelsen.

**Økonomiudvalgets møde den 22.
august 2018:**

Sagen oversendes til Kommunalbestyrelsen.

**Bilag**

|  |  |
| --- | --- |
| Bilag 1 - Indledende afgrænsninger og disponering af området | 326-2018-158645 |
| Bilag 2 - Kommuneplan, rammeområde [adresse] | 326-2018-178232 |